พระราชกฤษฎีกาจัดตั้งเทศบาลเมืองฉะเชิงเทราจังหวัดฉะเชิงเทราพุทธศักราช ๒๔๗๘ ในพระปรมาภิไธยสมเด็จพระเจ้าอยู่หัวอานันทมหิดลคณะผู้สำเร็จราชการแทนพระองค์(ตามประกาศประธานสภาผู้แทนราษฎรลงวันที่ ๒๐สิงหาคม พุทธศักราช ๒๔๗๘)น.อ. อาทิตย์ทิพอาภาร.น.เจ้าพระยายมราชพล.อ.เจ้าพระยาพิชเยนทรโยธินตราไว้ ณ วันที่๗ ธันวาคม พุทธศักราช ๒๔๗๘เป็นปีที่ ๒ในรัชกาลปัจจุบันโดยที่เห็นสมควรจัดเขตชุมนุมชนซึ่งมีสภาพเป็นสุขาภิบาลเมืองฉะเชิงเทราให้มีฐานะเป็นเทศบาลเมืองคณะผู้สำเร็จราชการแทนพระองค์ในพระปรมาภิไธยสมเด็จพระเจ้าอยู่หัว อาศัยอำนาจตามความในมาตรา ๔๒ วรรค ๑ และวรรค ๓แห่งพระราชบัญญัติจัดระเบียบเทศบาล พ.ศ. ๒๔๗๖จึงให้ตราพระราชกฤษฎีกาขึ้นไว้ดังต่อไปนี้มาตรา ๑ พระราชกฤษฎีกานี้ให้เรียกว่า พระราชกฤษฎีกาจัดตั้งเทศบาลเมืองฉะเชิงเทราจังหวัดฉะเชิงเทรา พุทธศักราช ๒๔๗๘มาตรา ๒[๑] ให้ใช้พระราชกฤษฎีกานี้ตั้งแต่วันประกาศในราชกิจจานุเบกษาเป็นต้นไปมาตรา ๓ให้จัดเขตชุมนุมชนในบรรดาตำบลอันเป็นที่ตั้งศาลาว่าการจังหวัดฉะเชิงเทราตามเขตที่กำหนดไว้ในมาตรา๔ ขึ้นเป็นเมือง มีฐานะเป็นเทศบาลเมืองมีนามว่า เทศบาลเมืองฉะเชิงเทราจังหวัดฉะเชิงเทรามาตรา ๔ ให้กำหนดเขตเทศบาลเมืองฉะเชิงเทรา จังหวัดฉะเชิงเทราไว้ดังนี้ คือ ด้านเหนือจากหลักเขตหมายเลขที่ ๑ ซึ่งตั้งอยู่บนศูนย์กลางของทางรถไฟไปอรัญประเทศเชิงสะพานรถไฟข้ามคลองท่าไข่ฝั่งเหนือเลียบริมคลองท่าไข่ฝั่งเหนือไปทางทิศตะวันออก จดหลักเขตหมายเลขที่ ๒ตรงประตูน้ำท่าไข่ด้านตะวันออกจากหลักเขตที่๒ ตัดตรงไปทางทิศตะวันออกเฉียงเหนือ จดหลักเขตหมายเลขที่ ๓ตรงมุมคูด้านเหนือของเขตวัดเทพนิมิต ริมคลองบ้านใหม่ฝั่งตะวันตกเฉียงเหนือจากหลักเขตที่๓ เป็นเส้นตรงผ่านมุมตึกวัดจีนประชาสโมสรด้านเหนือ และต่อจากมุมตึกนี้ไป ๑๕๐ เมตรจดหลักเขตหมายเลขที่ ๔ด้านตะวันออกจากหลักเขตที่ ๔ หักเป็นมุมฉากลงมาทางทิศใต้ จดหลักเขตหมายเลขที่ ๕ที่ริมแม่น้ำบางปะกงฝั่งตะวันตกเฉียงเหนือด้านใต้จากหลักเขตที่ ๕ เลียบริมฝั่งแม่น้ำบางปะกงฝั่งตะวันตกเฉียงเหนือไปทางทิศใต้จดหลักเขตหมายเลขที่ ๖ที่ริมฝั่งแม่น้ำบางปะกงฝั่งเหนือตรงสุดถนนด้านตะวันตกระหว่างศาลจังหวัดกับศาลารัฐบาลจากหลักเขตที่๖ ตัดข้ามไปฝั่งใต้ของแม่น้ำบางปะกงห่างจากริมถนนกองทางด้านตะวันออก ๒๐๐ เมตรและขนานกับถนนกองทางไปทางทิศใต้ จดหลักเขตหมายเลขที่ ๘ ตรงแนวเส้นตั้งฉากจากหลัก ๑ก.ม.จากหลักเขตที่๗ หักเป็นมุมฉากไปทางทิศตะวันตกผ่านถนนกองทาง จดหลักเขตหมายเลขที่ ๘ห่างจากริมถนนกองทางด้านตะวันตก ๒๐๐ เมตรจากหลักเขตที่๘ หักเป็นมุมฉากไปทางทิศเหนือและขนานไปกับริมถนนกองทางด้านตะวันตก ๒๐๐ เมตรตรงข้ามไปฝั่งเหนือของแม่น้ำบางปะกง จดหลักเขตหมายเลขที่ ๙บนริมแม่น้ำบางปะกงฝั่งเหนือจากหลักเขตเลขที่๙ เลียบริมฝั่งเหนือของแม่น้ำบางปะกงไปทางทิศตะวันตกเฉียงใต้ จดหลักเขตหมายเลขที่๑๐ ตรงเขตที่ดินของกรมทหารราบที่ ๓ ด้านตะวันออกเฉียงเหนือที่ริมแม่น้ำบางปะกงด้านตะวันตกจากหลักเขตที่ ๑๐ เลียบไปตามริมเขตกรมทหารราบที่ ๓ ด้านเหนือ จดหลักเขตหมายเลขที่๑๑ ตรงหลัก ๒.๕๐๐๐ ก.ม. ของถนนโสธรฝั่งใต้จากหลักเขตที่๑๑ ตัดตรงจดหลักเขตหมายเลขที่ ๑๒ บนฝั่งเหนือของแม่น้ำบางปะกง ซึ่งห่างจากหลัก๒.๙๗๕ ก.ม. มาทางตะวันออก ๔๑ เมตรจากหลักเขตที่๑๒ เลียบไปตามฝั่งเหนือของแม่น้ำบางปะกง จดหลักเขตหมายเลขที่ ๑๓ตรงปากคลองวัดโสธรฝั่งตะวันออกจากหลักเขตที่๑๓ เลียบริมฝั่งตะวันออกของคลองโสธร ไปทางตะวันตกเฉียงเหนือ จดหลักเขตหมายเลขที่๑๔ ที่ปากคูวัดโสธรฝั่งตะวันตกจากหลักเขตที่๑๔ เลียบไปตามคูเขตวัดโสธรฝั่งตะวันตก จดหลักเขตหมายเลขที่ ๑๕ ตรงสามแยกคูวัดโสธรจากหลักเขตที่๑๕ เลียบไปตามคูเขตวัดโสธรด้านเหนือ จดหลักเขตหมายเลขที่ ๑๖ซึ่งห่างจากถนนที่กะตัดใหม่ ๒๐๐ เมตรจากหลักเขตที่๑๖เป็นเส้นตรงไปทางตะวันตกเฉียงเหนือห่างและขนานไปกับถนนที่กะตัดใหม่ด้านตะวันตกเฉียงเหนือ๒๐๐ เมตร จดหลักเขตหมายเลขที่ ๑๗ ที่ศูนย์กลางทางรถไฟตรงหลัก ๖๐.๗๑๗ ก.ม.จากหลักเขตที่๑๗ เป็นเส้นตรงไปทางทิศตะวันออก จดหลักเขตหมายเลขที่ ๑ดังปรากฏในแผนผังท้ายพระราชกฤษฎีกานี้ตามเส้นแนวเขตดังกำหนดไว้ในวรรคก่อนให้มีหลักย่อยปักไว้เป็นระยะ เพื่อแสดงแนวเขตด้วยตามควรมาตรา ๕ ที่ดินหรือโรงเรือนสิ่งปลูกสร้างของผู้ใดเหลื่อมล้ำเข้ามาในเส้นเขตที่กำหนดไว้ในมาตรา๔ แม้แต่ส่วนหนึ่งส่วนใด ให้ถือว่าที่ดินซึ่งติดต่อเป็นผืนเดียวกันนั้นหรือโรงเรือนสิ่งปลูกสร้างนั้น ๆ อยู่ในเขตเทศบาลเต็มทุกส่วนมาตรา ๖ ให้โอนบรรดาทรัพย์สินตลอดจนสิทธิและหน้าที่ของสุขาภิบาลเมืองฉะเชิงเทราเป็นของเทศบาลเมืองฉะเชิงเทรา จังหวัดฉะเชิงเทรา ตามมาตรา ๖๔แห่งพระราชบัญญัติจัดระเบียบเทศบาล พ.ศ. ๒๔๗๖มาตรา๗ ให้รัฐมนตรีว่าการกระทรวงมหาดไทยมีหน้าที่รักษาการให้เป็นไปตามพระราชกฤษฎีกานี้ผู้รับสนองพระบรมราชโองการ(ตามมติคณะรัฐมนตรี)พระยานิติศาสตร์ไพศาลย์รัฐมนตรี[เอกสารแนบท้าย]๑.แผนผังเขตเทศบาลเมืองฉะเชิงเทรา(ดูข้อมูลจากภาพกฎหมาย)ศรินรัตน์/จัดทำ๑๔ พฤษภาคม ๒๕๖๓ปาจรีย์/ตรวจ๒๑ ตุลาคม ๒๕๖๓[๑] ราชกิจจานุเบกษาเล่ม ๕๒/-/หน้า ๑๖๔๕/๑๐ ธันวาคม ๒๔๗๘